ཚོགས་འདུའི་ཐོག་ལྗོངས་ཡོངས་ཀྱི་དམངས་གཉེར་ཁེ་ལས་ཀྱིས་བོད་ཀྱི་དཔལ་འབྱོར་དང་སྤྱི་ཚོགས་འཕེལ་རྒྱས་ཆེད་ལེགས་སྐྱེས་གལ་ཆེན་ཕུལ་བར་གདེང་འཇོག་གང་ལེགས་བྱས་ནས་རིམ་པ་ཁག་དང་སྡེ་ཚན་ཁག་དང་ལྷག་དོན་དུ་བཟོ་ཚོང་ལས་རིགས་མཉམ་འབྲེལ་ལྷན་ཚོགས་ཁོངས་གཏོགས་ཀྱིསའདུ་ཤེས་བཞིསྔར་བས་ཟབ་ཏུ་གཏོང་བ་དང་།གདེང་ཚོད་བཞིབརྟན་དུ་གཏོང་བ།སྲུང་སྐྱོང་གཉིསབྱེད་ཐུབ་པ།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་དམངས་གཉེར་ཁེ་ལས་མཁས་ཅན་ལ་སྤྲིངས་པའི་འཕྲིན་ལན་གྱི་དགོངས་དོན་བློ་རྩེ་གཅིག་སྒྲིམ་གྱིས་སློབ་སྦྱོང་བྱེད་པ།ལྗོངས་ཡོངས་ཀྱི་སྤྱི་དབང་མིན་པའི་ལམ་ལུགས་ཀྱི་དཔལ་འབྱོར་འཕེལ་རྒྱས་ཀྱི་ཚོགས་ཆེན་ཐེངས་གཉིས་པའི་བཀོད་སྒྲིག་དང་བླང་བྱར་གཞིགས་པ།འཐུས་སྒོ་ཚང་བའི་གཟིགས་སྐྱོང་སྲིད་ཇུས་བཟོ་བ།ཚོང་གཉེར་འཕེལ་རྒྱས་ཀྱི་ཁོར་ཡུག་ལེགས་སུ་གཏོང་བ།རིགས་ཁག་གི་ཤེས་ལྡན་པ་དམངས་གཉེར་ཁེ་ལས་ནང་ཞུགས་རྒྱུའི་ཡིད་དབང་འགུགས་པ་དང་རྒྱབ་སྐྱོར་བྱེད་པ།བློ་རྒྱ་ཡངས་པོས་ཚོང་འགུགས་མ་འདྲེན་བྱེད་པ་བཅས་བྱས་ནས་དམངས་གཉེར་ཁེ་ལས་འཕེལ་རྒྱས་དང་རྒྱ་སྟོབས་ཆེ་རུ་འགྲོ་ཆེད་ཆ་རྐྱེན་བཟང་པོ་བསྐྲུན་དགོས་པ་དང་།ཁྲོམ་ར་སྐྱེད་སྲིང་དང་འཕེལ་རྒྱས་གཏོང་བ་དང་།གློད་སྡོམ་ཞབས་གསུམགྱི་སྒྱུར་བཅོས་གཏིང་ཟབ་ཏུ་བཏང་ནས་སྤྱི་དབང་མིན་པའི་ལམ་ལུགས་ཀྱི་དཔལ་འབྱོར་འཕེལ་རྒྱས་ལ་ཆ་རྐྱེན་བཟང་པོ་བསྐྲུན་དགོས་པ།དམངས་གཉེར་ཁེ་ལས་འཕེལ་རྒྱས་འགྲོ་རྒྱུར་སེམས་ནུས་གང་ཡོད་བཏོན་ནས་རྒྱབ་སྐྱོར་བྱས་ནས་ཁོང་ཚོར་དཀའ་ངལ་དངོས་ཐག་གཅོད་བྱེད་རོགས་བྱེད་དགོས་པ།ཁེ་ལས་ཀྱི་ཐོན་འཕར་ཕན་ཆེ་དང་།ལས་བཟོའི་ཕན་བདེ་དང་ཐོབ་ཐང་ལེགས་གཏོང་།ཞིང་འབྲོག་པའི་འབབ་འཕར་ལ་སྐུལ་འདེད་གཏོང་བ་བཅས་ཀྱི་འབྲེལ་བ་ཐག་གཅོད་ཡང་དག་བྱེད་པ་དང་།མཐོ་སློབ་ཀྱི་སློབ་ཐོན་སློབ་མ་སྲིད་གཞུང་དུ་ལས་ཞུགས་དང་ཁྲོམ་རར་ལས་ཞུགས་ཀྱི་འབྲེལ་བ་ཐག་གཅོད་ཡང་དག་བྱེད་པ།ཁྱད་ལྡན་ཐོན་ལས་དང་དབུལ་སྒྲོལ་འགག་སྒྲོལ་སོགས་ཀྱི་གཙོ་གནད་ལས་དོན་ལ་དམིགས་པ་བཅས་བྱས་ནས།དམངས་གཉེར་ཁེ་ལས་འཕེལ་རྒྱས་ལ་རྒྱབ་སྐྱོར་ཤུགས་ཆེན་བྱེད་པ་དང་ཁེ་ལས་ཁག་གིས་སྤྱི་ཚོགས་ཀྱི་འགན་འཁྲི་འཁུར་རྒྱུར་སྐུལ་འདེད་གཏོང་དགོས།རིམ་ཁག་ཏང་ཨུད་དང་སྲིད་གཞུང་གིས་དམངས་གཉེར་ཁེ་ལས་ཀྱི་ལས་དོན་ལ་འགོ་ཁྲིད་བྱེད་རྒྱུར་ཤུགས་སྣོན་བརྒྱབ་ནས་ལས་དོན་ལ་སྐུལ་འདེད་གཏོང་བའི་མཉམ་ཤུགས་ཆེན་པོ་ཆགས་པར་བྱེད་དགོས།དམངས་གཉེར་ཁེ་ལས་མཁས་ཅན་འཚར་ལོངས་ཡོང་བར་སེམས་ཁུར་བྱེད་པ་དང་།རིགས་ཁག་གི་དམངས་གཉེར་ཁེ་ལས་དྲིལ་བསྒྲགས་བྱེད་ཤུགས་ཆེ་རུ་གཏོང་བ།སྲིད་ཚོང་དབར་གྱི་ཉེ་གཙང་འབྲེལ་བ་གསར་པ་སྔར་བས་གཏོད་པ་བཅས་ཀྱི་ཐོག་ནས་སྤྱི་ཚོགས་ཡོངས་ཀྱིས་དམངས་གཉེར་ཁེ་ལས་འཕེལ་རྒྱས་ལ་རྒྱབ་སྐྱོར་བྱེད་པའི་རྣམ་པ་བཟང་པོ་ཞིག་ཆགས་པ་བྱེད་དགོས་ཞེས་བསྟན་པ་རེད།